Document ID: 32008D0609

KOMISIJOS SPRENDIMAS
2008 m. liepos 16 d.
kuriuo iš dalies keičiamas Sprendimas 2006/636/EB, nustatantis Bendrijos paramos kaimo plėtrai sumų metinį paskirstymą valstybėms narėms 2007 m. sausio 1 d.-2013 m. gruodžio 31 d.
(pranešta dokumentu Nr. C(2008) 3347)
(2008/609/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (1), ypač į jo 69 straipsnio 4 dalį,
kadangi:
(1)
2006 m. birželio 19 d. Tarybos sprendimas 2006/493/EB, nustatantis Bendrijos paramos kaimo plėtrai sumą 2007 m. sausio 1 d.-2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą (2), buvo iš dalies pakeistas, kad būtų atsižvelgta į biudžeto valdymo institucijos sprendimą Reglamentu (EB) Nr. 1698/2005 Bendrijos paramos kaimo plėtrai įsipareigojimų asignavimų skiriamą nepanaudotą sumą iš 2007 m. perkelti į 2008 ir vėlesnius metus remiantis Europos Parlamento, Tarybos ir Komisijos tarpinstitucinio susitarimo dėl biudžeto vykdymo tvarkos ir patikimo finansų valdymo (3) 48 punktu.
(2)
Todėl atitinkamai turėtų būti pakeistas Komisijos sprendimas 2006/636/EB (4),
PRIĖMĖ ŠĮ SPRENDIMĄ:
1 straipsnis
Sprendimo 2006/636/EB priedo tekstas pakeičiamas šio sprendimo priedo tekstu.
2 straipsnis
Šis sprendimas taikomas nuo 2008 finansinių metų pradžios.
3 straipsnis
Šis sprendimas skirtas valstybėms narėms.
Priimta Briuselyje, 2008 m. liepos 16 d.

Labels: 18
15
19
5